CELEX: 32005R1653
Language: da
Date: 2005-10-10 00:00:00
Title: Kommissionens forordning (EF) nr. 1653/2005 af 10. oktober 2005 om åbning af toldkontingenter og om fastsættelse af den told, der skal anvendes inden for disse toldkontingenter ved indførsel til Det Europæiske Fællesskab af visse forarbejdede landbrugsprodukter med oprindelse i Algeriet

11.10.2005   
            
            
               DA
            
            
               Den Europæiske Unions Tidende
            
            
               L 266/32
            
         
      KOMMISSIONENS FORORDNING (EF) Nr. 1653/2005
   af 10. oktober 2005
   om åbning af toldkontingenter og om fastsættelse af den told, der skal anvendes inden for disse toldkontingenter ved indførsel til Det Europæiske Fællesskab af visse forarbejdede landbrugsprodukter med oprindelse i Algeriet
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter (1), særlig artikel 7, stk. 2, og
   ud fra følgende betragtninger:
   
               (1)
            
            
               Rådet har ved afgørelse af 18. juli 2005 (2) godkendt Euro-Middelhavsassocieringsaftalen mellem Det Europæiske Fællesskab på den ene side og Den Demokratiske Folkerepublik Algeriet på den anden side, i det følgende benævnt »aftalen«.
            
         
               (2)
            
            
               Ifølge handelsbestemmelserne i aftalen skal der for visse forarbejdede landbrugsprodukter gives gensidige indrømmelser inden for importtold. Fællesskabets indrømmelser kan gives i form af toldfri indførsel inden for de årlige toldkontingenter.
            
         
               (3)
            
            
               Toldkontingenterne i henhold til aftalen ved indførsel af forarbejdede landbrugsprodukter med oprindelse i Algeriet er årlige og gælder på ubestemt tid. De bør åbnes for 2005 og for de følgende år.
            
         
               (4)
            
            
               For 2005 bør mængderne under de nye toldkontingenter beregnes pro rata af de basismængder, der er fastsat i aftalen, i forhold til den del af året, der er forløbet før aftalens ikrafttrædelse.
            
         
               (5)
            
            
               I Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (3) er der fastsat regler om forvaltning af toldkontingenter bestemt til anvendelse i kronologisk rækkefølge efter datoerne på toldangivelserne. De toldkontingenter, der åbnes ved denne forordning, bør forvaltes i overensstemmelse med disse regler.
            
         
               (6)
            
            
               Da aftalen finder anvendelse fra den 1. september 2005, bør denne forordning anvendes fra samme dato og bør derfor træde i kraft så hurtigt som muligt.
            
         
               (7)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Horisontale Spørgsmål i forbindelse med Handel med Forarbejdede Landbrugsprodukter uden for Bilag I —
            
         UDSTEDT FØLGENDE FORORDNING:
   Artikel 1
   De årlige fællesskabstoldkontingenter for indførsel af de i bilaget anførte produkter med oprindelse i Algeriet åbnes fra den 1. september 2005 til den 31. december 2005 samt fra den 1. januar til den 31. december de følgende år.
   For 2005 nedsættes den årlige kontingentmængde, der er fastsat i bilaget, i forhold til den del af året, der er forløbet før aftalens ikrafttrædelse.
   Artikel 2
   De fællesskabstoldkontingenter, der er nævnt i artikel 1, forvaltes i overensstemmelse med artikel 308a, 308b og 308c i forordning (EØF) nr. 2454/93.
   Artikel 3
   Denne forordning træder i kraft på dagen for offentliggørelsen i Den Europæiske Unions Tidende.
   Den anvendes fra den 1. september 2005.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 10. oktober 2005.
      
         
            På Kommissionens vegne
         
         Günter VERHEUGEN
         
         
            Næstformand
         
      
   
   
      (1)  EFT L 318 af 20.12.1993, s. 18. Senest ændret ved forordning (EF) nr. 2580/2000 (EFT L 298 af 25.11.2000, s. 5).
   
      (2)  Endnu ikke offfentliggjort i EUT.
   
      (3)  EFT L 253 af 11.10.1993, s. 1. Senest ændret ved forordning (EF) nr. 883/2005 (EUT L 148 af 11.6.2005, s. 5).
   
      BILAG
      Årlige toldkontingenter for 2005 og de følgende år ved indførsel til Fællesskabet af visse varer, som har oprindelse i Algeriet, og som henhører under Rådets forordning (EF) nr. 3448/93, og toldsatsen inden for disse årlige toldkontingenter
      Uanset tariferingsbestemmelserne vedrørende den kombinerede nomenklatur anses ordlyden af varebeskrivelserne kun for vejledende, idet præferenceordningen inden for rammerne af dette bilag bestemmes på grundlag af KN-kodernes dækning på tidspunktet for vedtagelsen af denne forordning
      
         
      
                  Løbenummer
               
               
                  KN-kode
               
               
                  Varebeskrivelse
               
               
                  Årlig kontingentmængde
                  (ton nettovægt)
               
               
                  Toldsats inden for det årlige kontingent
                  (%)
               
            
                  09.1021
               
               
                  0403
               
               
                  Kærnemælk, koaguleret mælk og fløde, yoghurt, kefir og anden fermenteret eller syrnet mælk og fløde, også koncentreret, tilsat sukker eller andre sødemidler, aromatiseret eller tilsat frugt, nødder eller kakao:
               
               
                  1 500
               
               
                  0
               
            
                  0403 10
               
               
                  – Yoghurt:
               
            
                  – – Aromatiseret eller tilsat frugt, nødder eller kakao:
               
            
                  – – – I pulverform, som granulat eller i anden fast form, med indhold af mælkefedt på:
               
            
                  0403 10 51
               
               
                  – – – – 1,5 vægtprocent og derunder
               
            
                  0403 10 53
               
               
                  – – – – Over 1,5 vægtprocent, men ikke over 27 vægtprocent
               
            
                  0403 10 59
               
               
                  – – – – Over 27 vægtprocent
               
            
                  – – – I anden form, med indhold af mælkefedt på:
               
            
                  0403 10 91
               
               
                  – – – – 3 vægtprocent og derunder
               
            
                  0403 10 93
               
               
                  – – – – Over 3 vægtprocent, men ikke over 6 vægtprocent
               
            
                  0403 10 99
               
               
                  – – – – Over 6 vægtprocent
               
            
                  09.1022
               
               
                  1902
               
               
                  Pastaprodukter, også kogte, med fyld (af kød eller andre varer) eller på anden måde tilberedt, f.eks. spaghetti, makaroni, nudler, lasagne, gnocchi, ravioli, cannelloni; couscous, også tilberedt:
               
               
                  2 000
               
               
                  0
               
            
                  1902 30
               
               
                  – Andre pastaprodukter:
               
            
                  1902 30 10
               
               
                  – – Tørrede
               
            
                  1902 30 90
               
               
                  – – I andre tilfælde
               
            
                  09.1023
               
               
                  1902 40
               
               
                  – Couscous:
               
               
                  2 000
               
               
                  0
               
            
                  1902 40 10
               
               
                  – – Ikke tilberedt
               
            
                  1902 40 90
               
               
                  – – I andre tilfælde